Proprju f'dawn il-jiem Sergio Grech għarrafni li ħalliena l-poeta Toni Caruana, mill-Belt Valletta. Kont naf li kien ilu ma jiflaħx sewwa u għalhekk spiss kont naħseb fih u anki f'dawk il-jiem, snin ilu, meta konna niltaqgħu waqt xi Lejla tal-Poeżija organizzati mill-Għaqda Poeti Maltin, mill-Għaqda Letterarja Maltija (illum xolta) u minn PoeżijaPlus. Il-poeżiji ta' Toni Caruana - ghal snin twal membru tal-Ghaqda Poeti Maltin - kienu miktubin b'sempliċità liema bħalha, imma ma kinux neqsin minn ċerta profondità ta' ħsieb, u kienu xhieda ta' bniedem li jħobb jaqra qatigħ. Kien jikteb dwar kull suġġett bla biża' ta' xejn u spiss il-poeżiji tiegħu kienu jidhru fil-Paġni Letterarji tal-ġurnali lokali u anki f'bosta antoloġiji letterarji. Niftakar ukoll li Toni Caruana kien jikteb spiss u regolarment fil-paġna tal-ittri f'xi gazzetti lokali. Dwar il-poeżija tiegħu jiena kont iddedikajt kapitlu sħiħ fl-ewwel ktieb tiegħi Xtaqt hawn nispiċċa b'poeżija minn tiegħu: ...hekk nafha 'l belt Valletta bl-ghajjat u hafna hsejjes u mhux biss b'dawk ta' niesha, b'ta' Cikku m'ibnu Xmun b'karettun mimli hxejjex jghajtu patata u basal u xi gmiel ta' laring Katrin iz-Zebbugija biex tbiegh kejla kappar. Rozi ssejjah lil Kikku f'tieqa gholja sular waqt li ddendillu l-qoffa ha jaghtiha l-halib iterraq mal-Belt kollha jahleb il-halib bnin Tinstama' ghajta rqiqa ta' sajjied b'qoffa rizzi b'turtiera bil-pastizzi. Kelinu tal-pitrolju mat-toroq kollha jdur u Ganni jbigh il-faham jaslu kull filghaxija b'gardarun tar-ravjul jghajtu shan u mimlija. Hdejn il-hanut ta' Pawlu jigi Ninu u hemm barra waqt li jdoqq il-kitarra. Gorg bil-bank fuq bankina ha jbigh xi ratlejn hut, Grezz b'lehen ta' sopranu tghid Zabbarija t-tut. Fil-Belt xejn ma jinbidel kont nahseb meta tfajjel ghax dejjem harist 'dwari Mohh zghir hekk fehemha 'l hajja fl-ewwel ftit snin ta' zmieni, izda jiena kont ghadni halib ommi fi snieni... Għażiż Toni, grazzi lilek u nixtieqlek il-mistrieħ ta' dejjem.
Tislima lill-poeta Toni Caruana